CELEX: 32019R2178
Language: da
Date: 2019-10-14 00:00:00
Title: Kommissionens delegerede forordning (EU) 2019/2178 af 14. oktober 2019 om ændring af Europa-Parlamentets og Rådets forordning (EU) 2016/1076 med henblik på optagelse af Unionen Comorerne i bilag I

20.12.2019   
               
               
                  DA
               
               
                  Den Europæiske Unions Tidende
               
               
                  L 330/2
               
            
         KOMMISSIONENS DELEGEREDE FORORDNING (EU) 2019/2178
         af 14. oktober 2019
         om ændring af Europa-Parlamentets og Rådets forordning (EU) 2016/1076 med henblik på optagelse af Unionen Comorerne i bilag I
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1076 af 8. juni 2016 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler (1), særlig artikel 2, stk. 2, og
         ud fra følgende betragtninger:
         
                     (1)
                  
                  
                     Bilag I til forordning (EU) 2016/1076 indeholder en liste over de lande, som er omfattet af de i nævnte forordning fastlagte markedsadgangsordninger.
                  
               
                     (2)
                  
                  
                     Den foreløbige aftale, hvori der fastlægges en ramme for en økonomisk partnerskabsaftale mellem staterne i det østlige og sydlige Afrika på den ene side og Det Europæiske Fællesskab og dets medlemsstater på den anden (»den foreløbige ØPA«) (2), har fundet midlertidig anvendelse siden den 14. maj 2012 for fire (Madagaskar, Mauritius, Seychellerne og Zimbabwe) ud af seks stater i den øst- og sydafrikanske region, som har undertegnet og ratificeret aftalen.
                  
               
                     (3)
                  
                  
                     Den 7. februar 2019 deponerede Unionen Comorerne ratifikationsinstrumentet vedrørende den foreløbige ØPA. Derfor finder den foreløbige ØPA midlertidig anvendelse mellem EU og Unionen Comorerne fra denne dato.
                  
               
                     (4)
                  
                  
                     Unionen Comorerne bør derfor optages i bilag I —
                  
               VEDTAGET DENNE FORORDNING:
         
            Artikel 1
            Efter betegnelsen »REPUBLIKKEN CAMEROUN« i bilag I til forordning (EU) 2016/1076 indsættes følgende:
            
               »UNIONEN COMORERNE«
            
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Denne forordning er bindende i alle enkeltheder og gælder umiddelbart i hver medlemsstat.
         
         
            Udfærdiget i Bruxelles, den 14. oktober 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 185 af 8.7.2016, s. 1.
         
            (2)  EUT L 111 af 24.4.2012, s. 2.